pythainlp/thai-wiki-dataset-v3 huggingface dataset:
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย

คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย เป็นคณะสถาปัตยกรรมศาสตร์แห่งแรกของภาคใต้ ตั้งอยู่ ณ มหาวิทยาลัยเทคโนโลยีราชมงคลศรีวิชัย จังหวัดสงขลา เปิดทำการสอนมาตั้งแต่ พ.ศ. 2513 (วิทยาลัยเทคนิคภาคใต้ /วิทยาลัยเทคโนโลยีและอาชีวศึกษา/สถาบันเทคโนโลยีราชมงคล วิทยาเขตภาคใต้)
เมื่อปีการศึกษา 2551 มหาวิทยาลัยเทคโนโลยีราชมงคลศรีวิชัย ได้ประกาศให้  “คณะสถาปัตยกรรมศาสตร์” เป็นส่วนงานภายในมหาวิทยาลัยเทคโนโลยีราชมงคลศรีวิชัย ตามประกาศเรื่องจัดตั้งส่วนงานภายในมหาวิทยาลัยเทคโนโลยีราชมงคลศรีวิชัย อาศัยอำนาจตามความในมาตรา 4 แห่งพระราชบัญญัติการบริหารส่วนงานภายในของสถาบันอุดมศึกษา พ.ศ.2550 และมาตรา 17(2)(6) แห่งพระราชบัญญัติมหาวิทยาลัยเทคโนโลยีราชมงคล พ.ศ 2548 ประกอบกับมติสภามหาวิทยาลัยเทคโนโลยีราชมงคลศรีวิชัย ในคราวประชุมครั้งที่ 2/2551 เมื่อวันที่ 29 กุมภาพันธ์ 2551 และครั้งที่ 6/2551 เมื่อวันที่ 27  มิถุนายน 2551 โดย ประกาศ ณ วันที่ 25 กรกฎาคม 2551
== สาขาที่เปิดทำการสอน ==
สถาปัตยกรรม
การผังเมือง
ทัศนศิลป์
การออกแบบแฟชั่นและสิ่งทอ
== อ้างอิง ==
ราชมงคลศรีวิชัย(ยังไม่รับรองคนที่มาเรียนจบไปไม่สามารถสอบเป็นสถาปนิกได้)
สถาปัตยกรรม
นักเตะสาวเสี้ยวลิ้มยี้

นักเตะสาวเสี้ยวลิ้มยี้ (少林少女 shōrin shōjo) หรือ Shaolin Girl สร้างโดยประเทศญี่ปุ่นกับประเทศฮ่องกง กำหนดฉายในประเทศญี่ปุ่นเมื่อวันที่ 26 เมษายน พ.ศ. 2551 และประเทศไทย 7 สิงหาคม พ.ศ. 2551 กำกับโดย เค็ทซุยูกิ โมโตะฮิโระ เป็นภาพยนตร์แนว แอ็คชั่น
==นักแสดง==
โก ชิบาซากิ
โทรุ นาคามุระ
โยซุเกะ อิจูชิ
ทาคาชิ โอกามารุ
คิตตี้ ซาง ยูจี
ชี ชุง แหลม
ไค มาน ทิน
==แหล่งข้อมูลอื่นๆ==
ข้อมูลภาพยนตร์เรื่องนักเตะสาวเสี้ยวลิ้มยี้
ข้อมูลภาพยนตรืเรื่องนักเตะสาวเสี้ยวลิ้มยี้ในเว็บไซต์ สยามโซน
ภาพยนตร์ญี่ปุ่นภาพยนตร์ฮ่องกง
ภาพยนตร์ที่ออกฉายในปี พ.ศ. 2551
ภาพยนตร์กังฟู
ภาพยนตร์กีฬาภาพยนตร์ตลกภาพยนตร์ภาคต่อ
ภาพยนตร์กำลังภายใน
รอยเท้าคาร์บอน

รอยเท้าคาร์บอน (carbon footprint) เป็นการวัดผลกระทบจากกิจกรรมของมนุษย์ที่มีต่อระบบสิ่งแวดล้อมในแง่ของปริมาณแก๊สเรือนกระจกที่สร้างขึ้นมาจากกิจกรรมนั้นๆ โดยวัดคาร์บอนไดออกไซด์ที่ปล่อยออกมา รอยเท้าคาร์บอนใช้สำหรับประมาณว่าคน ประเทศ หรือองค์กรหนึ่ง ๆ มีผลกระทบต่อภาวะโลกร้อนมากน้อยเพียงใด วิธีการหลักของรอยเท้าคาร์บอนคือ ประเมินปริมาณคาร์บอนที่ปล่อยออกมาสู่สิ่งแวดล้อมและประเมินความมากน้อยในการส่งเสริมพลังงานทดแทนหรือพลังงานสะอาดขององค์กรนั้น เช่น พลังงานลม พลังงานแสงอาทิตย์ หรือการปลูกป่า รอยเท้าคาร์บอนเป็นส่วนย่อยของรอยเท้าระบบนิเวศ (ecological footprint) ซึ่งจะรวมเอาความต้องการของมนุษย์ทั้งหมดในระบบชีวนิเวศเข้าไปด้วย
== นิยามของรอยเท้าคาร์บอน ==

รอยเท้าคาร์บอนเป็นการวัดประมาณแก๊สคาร์บอนไดออกไซด์  และแก๊สเรือนกระจกอื่น ๆ ที่ปล่อยออกมาจากกิจกรรมของมนุษย์หรือที่ปล่อยออกมาทั้งหมดจากวงจรกระบวนการผลิตสินค้าหรือบริการ (ดูเพิ่มเติมที่ Wiedmann และ Minx, 2008)
คำว่า "วงจร" ในนิยามของรอยเท้าคาร์บอนนี้จะคิดจากสาเหตุที่เป็นไปได้ทั้งหมดที่มีผลต่อการปลดปล่อยคาร์บอนออกมา หรือพูดอีกนัยหนึ่งก็คือ จะต้องนับทั้งหมดไม่ว่าจะเป็นการปล่อยทั้งทางตรง (on-site, internal) และทางอ้อม (off-site, external, embodied, upstream, downstream) 
ปกติแล้ว รอยเท้าคาร์บอน ก็คือปริมาณแก๊สคาร์บอนไดออกไซด์ (นิยมใช้หน่วยกิโลกรัมหรือตัน) ซึ่งเป็นแก๊สที่ส่งผลกระทบต่อภาวะโลกร้อนเช่นเดียวกับแก๊สเรือนกระจกชนิดอื่นๆ (สำนักงานวิทยาศาสตร์และเทคโนโลยีแห่งรัฐสภาสหราชอาณาจักร (POST), 2006) รอยเท้าคาร์บอนยังสามารถคำนวณได้จากการใช้วิธีดูวงจรการผลิต (Life Cycle Assessment) หรือดูจากปริมาณแก๊สที่ปล่อยออกมาจากพลังงานเชื้อเพลิง อย่างไรก็ตาม ทั้งสองกรณีนี้ก็สามารถใช้วัดปริมาณที่เกิดจากการกระทำของมนุษย์ได้ด้วย นอกจากปริมาณที่ใช้พลังงานจะมีความสำคัญแล้ว ที่มาของพลังงานเหล่านั้นก็มีความสำคัญต่อการคำนวณเช่นกัน (ตัวอย่างเช่นว่า พลังงานเหล่านั้นมาจากเชื้อเพลิงหรือมาจากแหล่งพลังงานทดแทน)
คำนิยามอื่นๆของรอยเท้าคาร์บอน คือ ปริมาณคาร์บอนไดออกไซด์ทั้งหมดที่มาจากการกระทำของมนุษย์แต่ละคนในระยะเวลา 1 ปี (ซึ่งรวมถึงการปล่อยออกมาผ่านการใช้พลังงานด้วย) นิยามนี้ให้ความสำคัญเรื่องของการคำนวณปริมาณคาร์บอนของแต่ละบุคคล ซึ่งมาจากแนวความคิดที่ว่ารอยเท้านี้เป็นสิ่งที่มาจากการกระทำของมนุษย์ทกุๆคนรวมกัน รอยเท้าคาร์บอนอาจจะพิจารณาเฉพาะการปล่อยโดยตรงอย่างเดียว (คำนวณจากปริมาณพลังงานที่ใช้ในครัวเรือนและการขนส่ง รวมไปถึงการเดินทางด้วยรถยนต์ เครื่องบิน รถไฟ หรือการขนส่งสาธารณะอื่นด้วย) หรืออาจจะรวมเอาการการปล่อยทางอ้อมไว้ด้วยก็ได้ (รวมปริมาณแก๊สคาร์บอนไดออกไซด์ที่เป็นผลมาจากสินค้าและบริการที่บริโภคในแต่ละวัน) การคำนวณจากล่างขึ้นบนจะให้ผลรวมเป็นปริมาณแก๊สคาร์บอนไดออกไซด์ที่แต่ละคนปล่อยออกมาจากกิจกรรมของตัวเอง ส่วนการคำนวณจากบนลงล่างจะให้ผลรวมเป็นปริมาณที่ประเทศนั้นๆปล่อยคาร์บอนไดออกไซด์ออกมาทั้งหมด และสามารถนำไปหารเป็นปริมาณเฉลี่ยที่ครัวเรือนหนึ่งปล่อยออกมา
== อ้างอิง ==
== แหล่งข้อมูลอื่น ==
A Definition of Carbon Footprint: ISA-UK research report 07-01  A comprehensive review of definitions.
Carbon Footprint information leaflet for private and public organisations 
Life Cycle Assessment, introduction 
Independent directory of service providers, databases, tools for LCA/Carbon footprint and related 
Carbon footprint calculator  calculates the carbon footprint for individuals and households using data from the U.S. EPA, UK DEFRA, and other scientific sources.
Eco Footprint D.R.A
แก๊สเรือนกระจก
เดรัจฉาน

ในศาสนาพุทธ เดรัจฉาน หรือ ติรยคฺโยนิโลก (तिरच्छान, ติรจฺฉาน; तिरश्चीन, ติรศฺจีน; ; จีน/ญี่ปุ่น: 畜生 chikushō; พม่า: တိရစ္ဆာန်ဘုံ) หมายถึง สัตว์ จัดเป็นหนึ่งในอบายภูมิ 4 แต่ไม่ต้องเสวยทุกข์ทรมานอย่างสัตว์นรก เปรต และ อสุรกาย
== ศัพทมูล ==
เดรัจฉาน มาจากภาษาบาลี ติรจฺฉาน แปลว่า ผู้ไปโดยส่วนขวาง (มีร่างกายขนานไปกับพื้นโลก) หรือผู้ไปขวางจากมรรคผล (บรรลุนิพพานไม่ได้)
== ประเภท ==
ติรัจฉานมี 4 จำพวก ได้แก่
อปทติรัจฉาน สัตว์ที่ไม่มีขาและไม่มีเท้า เช่น งู ปลา ไส้เดือน
ทวิปทติรัจฉาน สัตว์ที่มี 2 ขา เช่น ไก่ เป็ด แร้ง กา
จตุปทติรัจฉาน สัตว์ที่มี 4 ขา เช่น สุนัข แมว ช้าง ม้า วัว ควาย
พหุปทติรัจฉาน สัตว์ที่มีมากกว่า 4 ขา เช่น มด ปลวก ตะขาบ เป็นต้น
== สัญญา 4 ==
เดรัจฉานทั้งหมด มีสัญญา 3 อย่าง ได้แก่
กามสัญญา รู้จักเสพกาม
โคจรสัญญา รู้จักกินและนอน
มรณสัญญา รู้จักกลัวตาย
หากเป็นเดรัจฉานชั้นสูง เช่น เดรัจฉานที่เป็นพระโพธิสัตว์ จะมี ธัมมสัญญา คือความรู้จักผิดชอบชั่วดี จึงรู้จักการทำความดี และบำเพ็ญสั่งสมบารมีได้
== อ้างอิง ==
จักรวาลวิทยาในศาสนาพุทธ
สัตว์
คำศัพท์ศาสนาพุทธ
พระหยกเชียงราย

พระพุทธรตนากร นวุติวัสสานุสรณ์มงคล หรือชื่อทั่วไปคือ พระหยกเชียงราย เป็นพระพุทธรูปที่มีพระพุทธลักษณะแบบเชียงแสน แกะสลักจากหินหยกชนิดที่ดีที่สุดของประเทศแคนาดา ปางสมาธิ ฐานเขียง พระโมลีเป็นต่อมกลม ขนาดหน้าตักกว้าง 49.7 เซนติเมตร สูง 65.9 เซนติเมตร ฐานแกะสลักด้วยหินหยกสีเขียวเป็นรูปบัวสูงประมาณ 1 ศอก เป็นฐานบัวศิลปะเชียงแสน เครื่องทรงสร้างด้วยอัญมณีและทองคำ แบบเครื่องทรงแบบเชียงแสน ปัจจุบันประดิษฐานอยู่ ณ วัดพระแก้ว กรุงเทพมหานคร
ในวโรกาสที่สมเด็จพระศรีนครินทราบรมราชชนนี เจริญพระชนมายุครบ 90 พรรษา เมื่อวันที่ 21 ตุลาคม พ.ศ. 2533 คณะสงฆ์หนเหนือนำโดยสมเด็จพระพุทธชินวงศ์ (สุวรรณ สุวณฺณโชโต) อดีตเจ้าอาวาสวัดเบญจมบพิตรดุสิตวนารามราชวรวิหาร อดีตกรรมการมหาเถรสมาคม และอดีตเจ้าคณะใหญ่หนเหนือ ได้ร่วมกับพุทธศาสนิกชนชาวจังหวัดเชียงราย ได้จัดสร้างพระแก้วมรกตจำลอง เพื่อถวายเป็นพระราชกุศล โดยได้รับความอุปถัมภ์จากพลเอกชาติชาย ชุณหะวัณ และท่านผู้หญิงบุญเรือน ชุณหะวัณ
สำหรับหินหยกที่นำมาแกะสลักเป็นพระแก้วในครั้งนี้ เป็นหินหยกชนิดที่ดีที่สุดของประเทศแคนาดา แกะสลักโดยโรงงานหยกวาลินนานกู จงจูลู มหานครปักกิ่ง เมื่อโรงงานหยกได้แกะสลักหินหยกเป็นพระพุทธรูปเสร็จเรียบร้อยแล้ว ได้กราบอาราธนาสมเด็จพระพุทธชินวงศ์ ในฐานะประธานกรรมการอุปถัมภ์ฝ่ายสงฆ์ ได้เดินทางไปรับมอบพระพุทธรูปหยกที่มหานครปักกิ่ง เพื่ออัญเชิญมายังประเทศไทย เมื่อวันที่ 2 พฤษภาคม พ.ศ. 2534 และประกอบพุทธาภิเษก ณ พระอุโบสถวัดพระศรีรัตนศาสดาราม โดยพระบาทสมเด็จพระปรมินทรมหาภูมิพลอดุลยเดช ได้เสด็จพระราชดำเนินเป็นองค์ประธาน และมีพระมหาเถระ 37 รูป นั่งปรกบริกรรม เจริญภาวนาในพิธี เมื่อวันที่ 20 กันยายน พ.ศ. 2534
ต่อมาสมเด็จพระศรีนครินทราบรมราชชนนี ได้พระราชทานพระนามพระพุทธรูปหยกว่า “พระพุทธรตนากร นวุติวัสสานุสรณ์มงคล” มีความหมายว่า “พระพุทธเจ้าผู้ทรงเป็นอากรแห่งรัตน เป็นอนุสรณ์ 90 พรรษา” และโปรดเกล้าฯ ให้ขนานพระนามว่า “พระหยกเชียงราย”
คณะสงฆ์และประชาชนชาวจังหวัดเชียงราย ได้จัดพิธีสมโภชอัญเชิญพระหยกเชียงรายไปประดิษฐาน ณ วัดพระแก้ว จังหวัดเชียงราย ระหว่างวันที่ 16-20 ตุลาคม พ.ศ. 2534
== อ้างอิง ==
ปิลันธน์ มาลากุล,หม่อมหลวง, 2534, นวุติวัสสานุสรณ์. มปท.
ชมรมพระพุทธรูปศักดิ์ศิทธิ์, 2548,สิ่งศักดิ์สิทธิ์คู่บ้านคู่เมืองภาคเหนือ, กรุงเทพฯ: คอมมา ดีไซน์แอนด์พริ้นต์.
พระพุทธรูปในกรุงเทพมหานคร
ศาสนาในจังหวัดเชียงราย
พระพุทธรูปปางมารวิชัย
พระพุทธรูปศิลปะเชียงแสน
นิติศาสตรบัณฑิต

นิติศาสตรบัณฑิต (Bachelor of Laws; Legum Baccalaureus) หรือย่อว่า น.บ. (LL.B., LL. B., LLB หรือ Ll.B.) เป็นปริญญาระดับบัณฑิตทางนิติศาสตร์ซึ่งกำเนิดในประเทศอังกฤษ และประเทศที่ใช้กฎหมายระบบคอมมอนลอว์มักให้เป็นปริญญาชั้นแรกในทางนิติศาสตร์ ก่อนจะถึงนิติศาสตรมหาบัณฑิตและนิติศาสตรดุษฎีบัณฑิตตามลำดับ
แต่สหรัฐอเมริกาเป็นประเทศคอมมอนลอว์ประเทศเดียวที่ไม่มีปริญญานิติศาสตรบัณฑิตอีก สถาบันการศึกษาแห่งสุดท้ายในสหรัฐอเมริกาที่ประสาทปริญญานิติศาสตรบัณฑิต คือ มหาวิทยาลัยเยล (Yale University) ซึ่งเลิกปริญญานี้ไปเมื่อ ค.ศ. 1971 สถาบันการศึกษาในสหรัฐอเมริกานั้นหันมาใช้ปริญญาจูริสดอกเตอร์ (Juris Doctor) เป็นชั้นแรกในทางนิติศาสตร์ แล้วกำหนดให้ผู้เข้ารับการศึกษาต้องเป็นบัณฑิตสาขาใดก็ได้มาก่อน นอกจากนี้ บุคคลจะเข้าสอบเป็นเนติบัณฑิตสหรัฐอเมริกาได้ก็ต่อเมื่อได้ปริญญาจูริสดอกเตอร์แล้วด้วย
== อ้างอิง ==
ปริญญาตรี
ปริญญานิติศาสตร์
ตำบลขามป้อม (อำเภอเขมราฐ)

ขามป้อม เป็นตำบลในอำเภอเขมราฐ จังหวัดอุบลราชธานี อยู่ในการควบคุมของเทศบาลตำบลขามป้อมทั้งตำบล ระยะห่างจากอำเภอเขมราฐ 13 กิโลเมตร และห่างจากจังหวัดอุบลราชธานี ประมาณ 96 กิโลเมตร
== ภูมิศาสตร์ ==
สภาพพื้นที่โดยทั่วไปของตำบลขามป้อมเป็นที่ราบสูง แหล่งน้ำไม่เอื้ออำนวยในการประกอบอาชีพทางการเกษตรและสัตว์เลี้ยงเท่าที่ควร เพราะมีอยู่อย่างกระจัดกระจายในแต่ละหมู่บ้านเป็นสภาพลำห้วยเล็ก ๆ ไม่สามารถกักเก็บน้ำใช้ในการเกษตรได้เท่าที่ควร
=== ห้วยภายในตำบล ===
ห้วยบังโกย  (Huai Bang Koi) เป็นสาขาหนึ่งของแม่น้ำโขง
ห้วยลิ้นไม้  (Huai Lin Mai) เป็นสาขาของห้วยบังโกย
ห้วยร่องน้ำคำ (Huai Rong Nam Kham)
ห้วยลคึ (Huai Lakhue)
ห้วยซัน (Huai San)
ห้วยแซง (Huai Sang)
ห้วยบง (Huai Bong)
=== อาณาเขตติดต่อ ===
ทิศเหนือ ติดต่อกับ ตำบลเขมราฐ อำเภอเขมราฐ จังหวัดอุบลราชธานี
ทิศใต้ ติดต่อกับ ตำบลแก้งเหนือ อำเภอเขมราฐ จังหวัดอุบลราชธานี
ทิศตะวันออก ติดต่อกับ ตำบลพังเคน และ ตำบลกองโพน อำเภอนาตาล จังหวัดอุบลราชธานี
ทิศตะวันตก ติดต่อกับ ตำบลหนองนกทา อำเภอเขมราฐ จังหวัดอุบลราชธานี
== หมู่บ้าน ==
ตำบลขามป้อมแบ่งออกเป็น 17 หมู่บ้าน มีประชากรทั้งหมด 9,101 คน ประมาณ 1,800 ครัวเรือน ดังนี้
หมู่ที่  1  บ้านขามป้อม (Ban Kham Pom)  ประชากร  512 คน
หมู่ที่  2  บ้านนาตาลเหนือ (Ban Na Tan Nua)  ประชากร  704 คน
หมู่ที่  3  บ้านเตย (Ban Toei)  ประชากร  735 คน
หมู่ที่  4  บ้านดอนเย็นเหนือ (Ban Don Yen Nuea)  ประชากร  734 คน
หมู่ที่  5  บ้านนาเจริญ (Ban Na Charoen)  ประชากร  553 คน
หมู่ที่  6  บ้านโนนแดง (Ban Non Daeng)  ประชากร  775 คน
หมู่ที่  7  บ้านเหมือดแอ่ (Ban Mueat Ae)  ประชากร  697 คน
หมู่ที่  8  บ้านดงเย็น (Ban Dong Yen)  ประชากร  443 คน
หมู่ที่  9  บ้านหนองทรายเด็น (Ban Nong Sai Den)  ประชากร  280 คน
หมู่ที่  10  บ้านทรายพูล (Ban Sai Phun)  ประชากร  1,188 คน
หมู่ที่  11  บ้านหนองบัว (Ban Nong Bua)  ประชากร  286 คน
หมู่ที่  12  บ้านหนองสิม (Ban Nong Sim)  ประชากร  378 คน
หมู่ที่  13  บ้านนานกเขียน (Ban Na Nok Khian)  ประชากร  460 คน
หมู่ที่  14  บ้านโนนเจริญ (Ban Non Charoen)  ประชากร  412 คน
หมู่ที่  15  บ้านศรีโคกกลาง (Ban Si Khok Klang)  ประชากร 369  คน
หมู่ที่  16  บ้านดอนแซง (Ban Don Saeng)  ประชากร  324 คน
หมู่ที่  17  บ้านนางาม (Ban Na Ngam)  ประชากร  251 คน
== สถานศึกษา ==
โรงเรียนชุมชนบ้านขามป้อม ตั้งอยู่ที่บ้านโนนเจริญ หมู่ที่ 14
โรงเรียนบ้านเตย (คุรุราษฎร์วิทยา) ตั้งอยู่ที่บ้านเตย หมู่ที่ 3
โรงเรียนบ้านทรายพูล ตั้งอยู่ที่บ้านโนนแดง หมู่ที่ 6
โรงเรียนบ้านนาตาลเหนือ ตั้งอยู่ที่บ้านเหมือดแอ่ หมู่ที่ 7
== แหล่งข้อมูลอื่น ==
http://www.thaitambon.com/Tambon/ttambon.asp?ID=340503 
ขามป้อม
ขามป้อม
อำเภอเขมราฐ
ลูกบอล

ลูกบอล หรือ บอล (ball) คือวัตถุทรงกลมหรือคล้ายทรงกลม มักใช้เป็นอุปกรณ์กีฬาหลายประเภทเช่น ฟุตบอล บาสเกตบอล วอลเลย์บอล เป็นต้น ลูกบอลมีหลายขนาดไล่ตั้งแต่เล็กถึงขนาดใหญ่ มีทั้งทำจากยาง หนัง หรือพลาสติก ลูกบอลส่วนใหญ่จะบรรจุอากาศเพื่อให้สามารถยืดหยุ่นและรับแรงกระแทกได้ ในขณะที่ภาษาอังกฤษ ball ยังหมายความรวมไปถึงทรงกลมอื่นที่ไม่มีอากาศบรรจุอยู่ภายในด้วยเช่นลูกกอล์ฟหรือลูกบิลเลียด
== ประเภทของลูกบอล ==
บอลที่ใช้ในการแข่งขันกีฬา
ลูกบาสเกตบอล เป็นลูกบอลที่สามารถเด้งได้ดี ส่วนใหญ่จะมีสีส้มลายดำ ซึ่งเราจะพบเห็นบ่อยได้ตามสนามกีฬาหรือการถ่ายทอดสดกีฬาบาสเกตบอล
ลูกฟุตบอล เป็นลูกบอลที่มีขนาด 3 ไซส์คือเบอร์ 3,4 และ 5 ซึ่งจะพบเห็นได้บ่อยมากตามสนามกีฬา การเล่นตามที่ต่างๆ ของชุมชน หรือการถ่ายทอดสดฟุตบอล
== ตัวอย่างลูกบอล ==
ไฟล์:Soccer ball.jpg|แบบลูกฟุตบอลที่ใช้ในการแข่งขันฟุตบอลโลก 2006
ไฟล์:Cricket-ball-red-madeinaustralia.jpg|ลูกคริกเกต
ไฟล์:Baseball (crop).jpg|ลูกเบสบอล
ไฟล์:Basketball.png|ลูกบาสเกตบอล
ไฟล์:Billiards balls.jpg|ลูกบิลเลียด
ไฟล์:Brine lax ball.jpg|Lacrosse ball
ไฟล์:Sherrin.png|Australian rules football
ไฟล์:Tennis ball 01.jpg|ลูกเทนนิส
ไฟล์:Wilson American football.jpg|ลูกอเมริกันฟุตบอล
ไฟล์:Rugbyball2.jpg|ลูกรักบี้
ไฟล์:Golfball.jpg|ลูกกอล์ฟ
ไฟล์:Softball.jpg|ลูกซอฟต์บอล
อุปกรณ์กีฬา
สวนสาธารณะหนองกระทิง

สวนสาธารณะหนองกระทิง เป็นสถานที่ท่องเที่ยวของจังหวัดลำปางแห่งหนึ่ง ตั้งอยู่ ที่หมู่บ้านน้ำโท้ง อำเภอเมือง จังหวัดลำปาง ติดกับสนามกีฬากลางจังหวัดลำปาง และสำนักงานป้องกันและบรรเทาสาธารณภัยเขต 10 ลำปาง และเป็นสวนสาธารณะที่ใหญ่ที่สุดในจังหวัดลำปาง มีอนุสาวรีย์กระทิงตั้งตระหง่านภายในใจกลางของสวนสาธารณะ อยู่ในความดูแลของของ องค์การบริหารส่วนจังหวัดลำปางและภายในยังมีหนองน้ำที่ใหญ่ มีพันธุ์ปลาหลากหลายชนิด ทั้งยังเป็นสถานที่ออกกำลังกายและเป็นสถานที่แข่งกีฬามินิฮาล์ฟมาราธอนด้วยซึ่งมีประโยชน์และยังมีร้านค้าที่จำหน่ายอาหาร
== การเดินทาง ==
จากตัวเมืองข้ามลำน้ำวังไปตามเส้นทางสายลำปาง - ห้างฉัตร ประมาณ 3 กิโลเมตร เป็นสถานที่พักผ่อนหย่อนใจที่ใกล้ตัวเมือง ชาวลำปางนิยมมาทำกิจกรรมต่างๆ มีสวนหย่อมสำหรับพักผ่อน มีร้านอาหารและเครื่องดื่มบริการหลายแห่ง เปิดบริการทุกวัน ตั้งแต่เวลา 08.00-20.00 น.
สวนสาธารณะในจังหวัดลำปาง
สิ่งก่อสร้างในอำเภอเมืองลำปาง
เดอะโพลาร์เอ็กซ์เพรส

เดอะโพลาร์เอกซ์เพรส (The Polar Express) ภาพยนตร์แอนิเมชันมิวสิคัลแฟนตาซีสำหรับเทศกาลคริสต์มาสสร้างจากหนังสือสำหรับเด็กในชื่อเรื่องเดียวกันของคริส แวน ออลส์เบิร์ก ภาพยนตร์เขียน ผลิต และกำกับโดยโรเบิร์ต เซเม็กคิส แสดงตัวละครแอนิเมชันที่เป็นคนใช้เทคนิคจับความเคลื่อนไหว (motion capture) ออกฉายเมื่อวันที่ 10 พฤศจิกายน พ.ศ. 2547
==นักพากย์เสียง==
Daryl Sabara พากย์เป็น  ฮีโร่บอย
Nona Gaye พากย์เป็น ฮีโร่เกิร์ล
== อ้างอิง ==
== ดูเพิ่ม ==
เว็บไซต์ทางการ ของสหรัฐอเมริกา
เว็บไซต์ทางการ ของสหราชอาณาจักร
เว็บไซต์ทางการ (ภาษาไทย) 
ภาพยนตร์อเมริกัน
ภาพยนตร์ที่ออกฉายในปี พ.ศ. 2547
ภาพยนตร์ที่กำกับโดย โรเบิร์ต เซเมกคิส
ตระกูลภาษาเกชัว

ตระกูลภาษาเกชัว เป็นตระกูลภาษาพื้นเมืองที่พูดโดยชาวเกชัวซึ่งส่วนใหญ่อาศัยอยู่แถบเทือกเขาแอนดีสในเขตประเทศเปรู นับเป็นตระกูลภาษาของชนพื้นเมืองในทวีปอเมริกาที่มีการพูดกันอย่างกว้างขวางที่สุดโดยอาจมีผู้พูดทั้งหมดราว 8–10 ล้านคน ชาวเปรูประมาณร้อยละ 25 (7.7 ล้านคน) พูดภาษาใดภาษาหนึ่งในตระกูลนี้
ภาษาต่าง ๆ ในตระกูลเกชัวมีวิวัฒนาการสืบทอดมาจากภาษาบรรพบุรุษร่วมกัน บางทีตระกูลภาษานี้อาจเป็นที่รู้จักกันมากที่สุดจากการเป็นตระกูลภาษาหลักของจักรวรรดิอินคา เนื่องจากชาวสเปนในสมัยอาณานิคมสนับสนุนการใช้งาน ภาษาตระกูลนี้จึงไม่สูญไปและรูปแปรต่าง ๆ ยังคงใช้กันอย่างแพร่หลายจนถึงทุกวันนี้ โดยเป็นภาษาที่มีผู้พูดมากเป็นอันดับที่สองในเปรูและเป็นภาษาทางการร่วมในหลายภูมิภาค
== อ้างอิง ==
 
เกชัว
เกชัว
เกชัว
เกชัว
เกชัว
เกชัว
จักรวรรดิอินคา
เกชัว
กำเนิด 12 ราศี

กำเนิด 12 ราศี (จีน: 生肖传奇, อังกฤษ: Zodiac: The Race Begins) เป็นภาพยนตร์ที่กำกับโดย Edward Fu ออกฉายในประเทศสิงคโปร์เมื่อวันที่ 26 มกราคม พ.ศ. 2549 ส่วนในประเทศไทยนั้นออกฉายวันที่ 25 พฤษภาคม พ.ศ. 2549
== แหล่งข้อมูลอื่น ==
Today Online  (PDF)
Article at Twitch 
ภาพยนตร์แอนิเมชันสิงคโปร์ที่ออกฉายในปี พ.ศ.2549
ราเชนทร์ ลิ้มตระกูล

ราเชนทร์ ลิ้มตระกูล เกิดเมื่อวันที่ 7 ธันวาคม พ.ศ. 2511 เป็นผู้กำกับภาพยนตร์ จบการศึกษาจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ เริ่มทำงานกับ บริษัท อาร์.เอส.โปรโมชั่น จำกัด ตั้งแต่ปี พ.ศ. 2533 โดยเริ่มจากการกำกับมิวสิกวิดีโอ หลังจากนั้นเป็น Creative Group Head และผู้จัดการฝ่ายสร้างสรรค์
ในปี พ.ศ. 2538 กำกับภาพยนตร์เรื่องแรก โลกทั้งใบให้นายคนเดียว ซึ่งกวาดรางวัลสำคัญๆเกือบทุกสาขาในการมอบรางวัลภาพยนตร์แห่งชาติประจำปี2538 รวมทั้งรางวัลภาพยนตร์ยอดเยี่ยม และ ผู้กำกับภาพยนตร์ยอดเยี่ยม และเป็นหนังไทยที่สร้างสถิติรายได้ใหม่ให้กับวงการภาพยนตร์ไทยในขณะนั้น (55 ล้านบาท)
ในปี พ.ศ. 2542 เป็นกรรมการผู้จัดการ บริษัท อาวอง จำกัด บริษัทสร้างภาพยนตร์และละครทีวีในเครือบริษัทอาร์เอส จำกัด(มหาชน)  ต่อมาขึ้นเป็นผู้อำนวยการสายงานธุรกิจภาพยนตร์ บริษัทอาร์เอส จำกัด(มหาชน) เขาได้อำนวยการสร้างภาพยนตร์อย่าง มือปืน/โลก/พระ/จัน และ ผีสามบาทและอื่นๆอีกหลายเรื่อง รวมทั้งทำละครทีวีป้อนให้ช่อง7 
ในปี พ.ศ. 2551 เขากลับมากำกับภาพยนตร์อีกครั้งในเรื่อง ฝัน-หวาน-อาย-จูบ ตอน "จูบ" นำแสดงโดย มาริโอ้ เมาเร่อ และ จีจ้า ดื้อสวยดุ กับค่ายสหมงคลฟิล์ม ในปี พ.ศ. 2552
พ.ศ. 2552-56 เป็นผู้อำนวยการฝ่ายผลิตอาวุโส จีเอ็มเอ็มทีวี บริษัทในเครือ จีเอ็มเอ็ม มีเดีย (แกรมมี่)
พ.ศ. 2557 เขาเปิดบริษัทผลิตงานสร้างสรรค์และถ่ายทำ ชื่อบริษัท  ปั้น จำกัด
== ผลงานกำกับ ==
โลกทั้งใบให้นายคนเดียว (2538)
ฝัน หวาน อาย จูบ (2551)
จีจ้า ดื้อสวยดุ (2552)
== อ้างอิง ==
ผู้กำกับภาพยนตร์ชาวไทย
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
ชาวไทยเชื้อสายจีน
ประกาศิต โบสุวรรณ

ประกาศิต โบสุวรรณ (ปั๋ง) นักแสดง และ นักร้องสมาชิกในวงสุเมธแอนด์เดอะปั๋ง ในสังกัดจีนี่ เรคคอร์ดส
== ประวัติ ==
ประกาศิต โบสุวรรณ เกิดวันที่ 23 มีนาคม พ.ศ. 2511 บ้านเกิดอยู่ที่ตำบลแม่ต๋ำ อำเภอเมือง จังหวัดพะเยา จบการศึกษาระดับประถมและมัธยม จากโรงเรียนสาธิตจุฬาฯรุ่นที่ 21 ระดับปริญญาตรีคณะรัฐศาสตร์  เคยมีประสบการณ์ทางด้านดนตรีทำงานอยู่เบื้องหลังศิลปินมากมาย ก่อนที่จะมาร่วมทำงานเพลงกับ สุเมธ องอาจ ออกอัลบั้มในนาม สุเมธแอนด์เดอะปั๋ง
==ผลงาน==
===ผลงานเพลง===
อัลบั้ม สุเมธ แอนด์ เดอะปั๋ง
อัลบั้ม บังกะโล
อัลบั้ม กาลครั้งหนึ่ง...ความรัก
อัลบั้ม แกลอรี่ คลาสสิก (รวมเพลงฮิต)
อัลบั้ม แกลอรี่ ป๊อป (รวมเพลงฮิต)
อัลบั้ม โต๊ะเดิม
===ภาพยนตร์===
ผู้หญิง 5 บาป (2545)
7 ประจันบาน (2545)
102 ปิดกรุงเทพปล้น (2547)
สุริยะฆาต (2547)
อุกกาบาต (2547)
จี้ (2548)
7 ประจันบาน 2 (2548)
เด็กเดน (2548)
พระ เด็ก เสือ ไก่ วอก (2549)
สายลับจับบ้านเล็ก (2550)
เฟรนด์ชิพ เธอกับฉัน (2551)
อะดรีนาลีน คนเดือดสาด (2553)
อาฟเตอร์สคูล วิ่งสู้ฝัน (2553)
ฟ้าใสใจชื่นบาน (2553)
โยมผีพ่อ (2553)
ผู้หญิง 5 บาป 2 (2553)
น้ำตาลแดง (ภาพยนตร์) (2553)
ใหม่กะหม่ำ โดนกะโดน (2554)
ศรีธนญชัย 555+ (2557)
มนต์เลิฟสิบหมื่น (2558)
พันท้ายนรสิงห์ (2559)
รักเป็นบ้า (2560)
===ละครโทรทัศน์===
===ซิทคอม===
เป็นต่อ (2548) ช่อง 3 รับเชิญ
ระเบิดเถิดเทิง (2548-2553) ช่อง 5 รับเชิญ
น้องใหม่ร้ายบริสุทธิ์ (2551-2555) ช่อง 3 รับบท เฮียจั๊ว
แฟกทอรีที่รัก (2552) ช่อง 3 รับเชิญ
บางรักซอย 9 (2553) ช่อง 9 รับเชิญ
วัยป่วนก๊วนล่าฝัน (2553) ช่อง 7
==ผลงานอื่น ๆ ==
มิวสิกวิดีโอ กลัวเหตุเกิด - จินตหรา พูนลาภ (2536)
มิวสิกวิดีโอ เขาจะไม่มาอีกแล้ว - พาเมล่า เบาว์เด้น (2540)
เป็น Commentator ประจำรายการ ทรู อคาเดมี่ แฟนเทเชีย ตั้งแต่ปี 2547 ถึงปัจจุบัน
คอนเสิร์ต Six in the City (2551)
พิธีกรรายการ ทรู อคาเดมี่ แฟนเทเชีย ซีซั่นที่ 5 18 พ.ค. 51
เป็นคณะกรรมการตัดสิน ทรู อคาเดมี่ แฟนเทเชีย ซีซั่นที่ 7 13 มิ.ย. 53 - 3 ก.ค. 53
คอนเสิร์ต กอล์ฟมั๊ยตุ๊ก โชว์ผสม(พันธุ์)ฮา (2554)
เป็นโค้ช เดอะวอยซ์ คิดส์ ไทยแลนด์ ซีซั่นที่ 2 ร่วมกับ สุเมธ องอาจ
พิธีกรรายการ สงครามความรัก คู่กับ จ๋า วรัลชญาน์ จินดารักษ์วงศ์ ทาง ไทยรัฐทีวี ช่อง 32 ทุกวันพฤหัสบดี
พิธีกรรายการ สำรับคนดัง ทุกวันพฤหัสบดี เวลา 13.00 - 13.30 น. ทาง พีพีทีวี ช่อง 36
พรีเซนท์เตอร์ โฆษณา น้ำพริกเผาไทย ตราประกาศิต
เพลง รถบ่มีน้ำมัน
==อ้างอิง==
http://www.nangdee.com/name/?person_id=102
http://my.dek-d.com/Writer/story/viewlongc.php?id=194376&chapter=105
== แหล่งข้อมูลอื่น ==
นักร้องชายชาวไทย
นักแสดงชายชาวไทย
พิธีกรชาวไทย
บุคคลจากอำเภอเมืองพะเยา
บุคคลจากโรงเรียนสาธิตจุฬาลงกรณ์มหาวิทยาลัย
โค้ชเดอะวอยซ์ไทยแลนด์
ครูชาวไทย
การแข่งขันบาสเกตบอลระหว่างสถาบันอุดมศึกษา ครั้งที่ 5

การแข่งขันบาสเกตบอลระหว่างสถาบันอุดมศึกษา ครั้งที่ 5 หรือ บาสเกตบอลยูลีก เป็นการแข่งขันบาสเกตบอลระหว่างอุดมศึกษาในประเทศไทย ชิงถ้วยพระราชทาน สมเด็จพระเทพรัตนราชสุดาฯ สยามบรมราชกุมารี ในปีนี้จัดเป็นครั้งที่ 5 โดยความร่วมมือระหว่างมหาวิทยาลัยสยามกับเครือเนชั่น ภายใต้ชื่อว่า "เนชั่น-สยาม ยูนิเวอร์ซิตี้ บาสเกตบอลลีก 2008" ระหว่างวันที่ 1 กรกฎาคม ถึงวันที่ 12 กันยายน พ.ศ. 2551 แบ่งเป็นสองประเภทคือ ทีมชาย 10 ทีม และทีมหญิง 6 ทีม
== รูปแบบการแข่งขัน ==
รอบแรกจะพบกันหมดทุกทีม แบบเหย้า-เยือน ทีมที่ชนะจะได้ 2 คะแนน ส่วนทีมแพ้ได้ 1 คะแนน จากนั้น รอบรองชนะเลิศ ทีมที่ได้คะแนนอันดับ 1 จะพบ ทีมที่ได้คะแนนอันดับ 4 ส่วน ทีมที่ได้คะแนนอันดับ 2 จะพบกับทีมที่ได้คะแนนอันดับ 3 โดยทีมชนะจะเข้ารอบชิงชนะเลิศ ทีมแพ้ชิงอันดับ 3 สำหรับทีมชนะเลิศ จะได้ครองถ้วยพระราชทาน สมเด็จพระเทพรัตนราชสุดาฯ สยามบรมราชกุมารี
== ทีมที่เข้าร่วมแข่งขัน ==
ประเภททีมชาย
มหาวิทยาลัยธุรกิจบัณฑิตย์
มหาวิทยาลัยรังสิต
มหาวิทยาลัยกรุงเทพ
มหาวิทยาลัยสยาม
มหาวิทยาลัยธรรมศาสตร์
มหาวิทยาลัยศรีปทุม
มหาวิทยาลัยศรีนครินทรวิโรฒ
มหาวิทยาลัยเทคโนโลยีพระจอมเกล้าพระนครเหนือ
มหาวิทยาลัยรัตนบัณฑิต
วิทยาลัยนอร์ทกรุงเทพ
ประเภททีมหญิง
มหาวิทยาลัยกรุงเทพ
มหาวิทยาลัยธุรกิจบัณฑิตย์
มหาวิทยาลัยรัตนบัณฑิต
มหาวิทยาลัยรังสิต
มหาวิทยาลัยศรีนครินทรวิโรฒ
มหาวิทยาลัยศรีปทุม
== ตารางคะแนนรอบแรก ==
=== ประเภททีมชาย ===
(ถึงวันที่ 8 กันยายน พ.ศ. 2551)
{|class="wikitable"
| อันดับ || ทีม || แข่ง || ชนะ || แพ้ || แต้ม
|-
| 1 || มหาวิทยาลัยศรีนครินทรวิโรฒ || 18 || 16 || 2 || 34
|-
| 2 || มหาวิทยาลัยสยาม || 18 || 13 || 5 || 31
|-
| 3 || มหาวิทยาลัยกรุงเทพ || 18 || 12 || 6 || 30
|-
| 4 || มหาวิทยาลัยธรรมศาสตร์ || 18 || 12 || 6 || 30
|-
| 5 || มหาวิทยาลัยธุรกิจบัณฑิตย์ || 18 || 13 || 5 || 28
|-
| 6 || มหาวิทยาลัยรังสิต || 18 || 9 || 9 || 27
|-
| 7 || มหาวิทยาลัยศรีปทุม || 18 || 6 || 12 || 24
|-
| 8 || มหาวิทยาลัยรัตนบัณฑิต || 18 || 4 || 14 || 22
|-
| 9 || มหาวิทยาลัยเทคโนโลยีพระจอมเกล้าพระนครเหนือ || 18 || 2 || 16 || 20
|-
| 10 || วิทยาลัยนอร์ทกรุงเทพ || 18 || 4 || 14 || 19
|-
|}
หมายเหตุ
วิทยาลัยนอร์ทกรุงเทพแพ้ฟาล์ว 3 ครั้ง
มหาวิทยาลัยธุรกิจบัณฑิตย์แพ้ฟาล์ว 3 ครั้ง
==== รอบสองประเภททีมชาย ====
รอบรองชนะเลิศแข่งขันสองในสามเกม
===== รอบรองเกมที่หนึ่ง =====
===== ชิงอันดับสาม =====
===== ชิงชนะเลิศ =====
=== ทีมชนะเลิศชาย ===
=== ประเภททีมหญิง ===
(ถึงวันที่ 8 กันยายน พ.ศ. 2551)
{|class="wikitable"
| อันดับ || ทีม || แข่ง || ชนะ || แพ้ || แต้ม
|-
| 1 || มหาวิทยาลัยกรุงเทพ || 10 || 9 || 1 || 19
|-
| 2 || มหาวิทยาลัยธุรกิจบัณฑิตย์ || 10 || 7 || 3 || 17
|-
| 3 || มหาวิทยาลัยศรีนครินทรวิโรฒ || 10 || 6 || 4 || 16
|-
| 4 || มหาวิทยาลัยศรีปทุม || 10 || 5 || 5 || 15
|-
| 5 || มหาวิทยาลัยรังสิต || 10 || 5 || 5 || 15
|-
| 6 || มหาวิทยาลัยรัตนบัณฑิต || 10 || 2 || 8 || 12
|-
|}
== แหล่งข้อมูลอื่น ==
เว็บไซต์การแข่งขันอย่างเป็นทางการ 
ตารางการแข่งขัน  (ไฟล์ PDF)
== อ้างอิง ==
มกท.ย้ำแค้นสยาม ชิงดำมศว.บาสยูลีก คมชัดลึกฉบับวันที่ 10 กันยายน 2551. สืบค้นเมื่อ 7 - 11 - 2551
มศว-ม.กรุงเทพ แชมป์บาสยูลีก คมชัดลึกฉบับวันที่ 12 กันยายน 2551. สืบค้นเมื่อ 7 - 11 - 2551
หนุ่มมศว-สาวม.กท.คว้าแชมป์บาสยูลีก  สยามกีฬาฉบับวันที่ 12 กันยายน 2551. สืบค้นเมื่อ 7 - 11 - 2551
ก
กิจกรรมมหาวิทยาลัย
สมาคมปกป้องสิทธิของชาวพื้นเมือง

สมาคมปกป้องสิทธิของชาวพื้นเมือง (Aborigines' Rights Protection Society) เป็นสมาคมที่มีบทบาทในยุคอาณานิคม ก่อตั้งขึ้นเมื่อ พ.ศ. 2440 ใน Gold Coast ประเทศกานา จุดเริ่มต้นมาจากผู้นำชุมชนและกลุ่มผู้ได้รับการศึกษา สมาคมปกป้องสิทธิของชาวพื้นเมืองกลายเป็นองค์กรการเมืองที่สำคัญในการต่อต้านรัฐบาลอาณานิคมและนำไปสู่การเรียกร้องเอกราชของชาวกานา 
== อ้างอิง ==
ขบวนการทางการเมืองในประเทศกานา
ขบวนการอธิปไตยชาวพื้นเมืองออสเตรเลีย

ขบวนการอธิปไตยชาวพื้นเมืองออสเตรเลีย (Australian Aboriginal Sovereignty) เป็นขบวนการทางการเมืองระหว่างชาวพื้นเมืองในออสเตรเลียในพุทธศตวรรษที่ 25 ที่ต้องการปกครองบางส่วนของออสเตรเลียโดยชาวพื้นเมืองเอง ใน พ.ศ. 2515 สถานทูตกระโจมอะบอริจินเริ่มตั้งสภาในแคนเบอร์รา เมืองหลวงของออสเตรเลียเพื่อเรียกร้องรัฐของชาวพื้นเมือง
== แหล่งข้อมูลอื่น ==
Stolenwealth.com
ขบวนการทางการเมืองในประเทศออสเตรเลีย
ขบวนการเอกราช
ชาวอะบอริจินของออสเตรเลีย
ขบวนการแห่งชาติแอลจีเรีย

ขบวนการแห่งชาติแอลจีเรีย (Algerian National Movement; ภาษาฝรั่งเศส: Mouvement National Algérien; ภาษาอาหรับ:الحركة الوطنية الجزائرية) เป็นองค์กรสังคมนิยมที่มีส่วนในการเรียกร้องเอกราชของแอลจีเรีย ก่อตั้งโดยทหารผ่านศึก มัสซาลี ฮาดี และเป็นคู่แข่งของแนวร่วมปลดปล่อยแอลจีเรียระหว่างสงครามเรียกร้องเอกราชของแอลจีเรีย ขบวนการนี้ได้รับการสนับสนุนส่วนใหญ่จากชาวแอลจีเรียที่อพยพไปอยู่ฝรั่งเศส กองทัพปลดปล่อยแห่งชาติซึ่งเป็นส่วนหนึ่งของแนวหน้าปลดปล่อยแอลจีเรียเข้าทำลายศักยภาพในการสู้รบแบบกองโจรของขบวนการแห่งชาติแอลจีเรียตั้งแต่ช่วงต้นของสงคราม ขบวนการแห่งชาติแอลจีเรียกับแนวหน้าปลดปล่อยแอลจีเรียต่อสู้กันเองในสงคราม café ทำให้มีผู้เสียชีวิตกว่าพันคน ในที่สุด แนวหน้าปลดปล่อยแอลจีเรียได้ครอบครองดินแดนตอนบนและควบคุมประเทศแอลจีเรียหลังได้รับเอกราช ส่วนขบวนการแห่งชาติแอลจีเรียลดฐานะลงเป็นแค่องค์กรทางการเมือง
ขบวนการทางการเมืองในประเทศแอลจีเรีย
ประวัติศาสตร์แอลจีเรีย
สงครามแอลจีเรีย